शक्ति अर्धचालक युक्तियाँ
शक्ति एलेक्ट्रानिकी के क्षेत्र में शक्ति-परिपथों में प्रयुक्त होने वाली अर्धचालक युक्तियों को सशक्त अर्धचालक युक्तियाँ या शक्ति अर्धचालक युक्ति (power semiconductor device) कहते हैं। ये दिष्टकारी के रूप में या स्विच के रूप में प्रयुक्त होती हैं। ये युक्तियाँ प्रायः पूर्णतः चालू (आन) या पूर्णतः बन्द (आफ) अवस्था में रहती हैं और इसी प्रकार के उपयोग के लिए डिजाइन भी की जाती हैं। ये प्रायः 'रैखिक अवस्था' (लिनियर मोड) में काम में नहीं ली जातीं।